Χέρμαν Αδόλφος του Λίππε

Ο Χέρμαν Αδόλφος, γερμ.: Herman Adolph, graf von Lippe-Detmold (1616 – 1666) ήταν κυβερνών κόμης του Λίππε.

 Βιογραφία 
Ήταν ο γιος του Σίμωνα Ζ' κόμη του Λίππε και της Άννας Αικατερίνης κόμισσας του Νάσσαου-Βίζμπαντεν-Ίντσταϊν (1590 -1622).

Το 1659 ολοκλήρωσε την επέκταση του κάστρου στο Χορν-Μπαντ Μάινμπεργκ με μια υπέροχη μπαρόκ πύλη εισόδου. Επάνω από αυτή την πύλη διακρίνεται ακόμη το οικόσημο του Χέρμαν Αδόλφου και τής συζύγου του.

Από το 1663 έως το 1664 πολέμησε στον 4ο Αυστρο-τουρκικό Πόλεμο, επικεφαλής ενός λόχου 140 στρατιωτών. Οι στρατιώτες του επέστρεψαν στο Λίππε μετά την Ειρήνη του Φαρσφάρ.

 Οικογένεια 
Νυμφεύτηκε πρώτα το 1648 την Ερνεστίνα κόμισσα του Ύζενμπουργκ-Μπύντιγκεν-Μπίρσταϊ (9 Φεβρουαρίου 1614 – 5 Δεκεμβρίου 1665) από το Όφενμπαχ. Είχαν τέσσερα παιδιά:
 Σίμων Ερρίκος (13 Μαρτίου 1649 – 2 Μαΐου 1697), κόμης του Λίππε. Νυμφεύτηκε την Αμαλία μπουργκραβίνα του Ντόνα-Φιάνεν (2 Φεβρουαρίου 1645 – 11 Μαρτίου 1700), από τη Χάγη.
 Άννα Μαρία (20 Φεβρουαρίου 1651 – 22 Ιουλίου 1690).
 Eρνεστίνα Σοφία (9 Μαρτίου 1652 – 22 Ιανουαρίου 1702).
 Ιωάννα Ελισάβετ (6 Αυγούστου 1653 – 5 Ιουνίου 1690), παντρεύτηκε τον Χριστόφορο Φρειδερίκο κόμη του Ντόνα-Λάουκ.

Μετά το τέλος της Ερνεστίνας στις 5 Δεκεμβρίου 1665, ο Χέρμαν Αδόλφος νυμφεύτηκε το 1666 την Αμαλία κόμισσα του Λίππε-Μπράκε (20 Σεπτεμβρίου 1629 – 19 Αυγούστου 1676). Αυτός ο γάμος ήταν άτεκνος.

 Παραπομπές 

Εξωτερικοί σύνδεσμοι

 http://www.woiste.de/W-Krieg-3.html
 https://web.archive.org/web/20041112150825/http://www.heimatverein-horn.de/burggeschichte.htm

Κατηγορία:Οίκος του Λίππε